BIMANEESCHE TEXTEN. 37 



tjumpu-kai-na parakara-na labo Ania Metjo. Nggahi kai ba Ama Barewo: nggara 

 na-ndede-sa, wati disa-ku horu ba nahu, mai ka-ra ndede-na ntjara waü ndai-mu 

 nggómi, maai ake lao raka tja-pu Ama Kambeo, ele sumpu dana ka-ku nggeè kai-na. 

 Ede-ra rai wali kai-na lao ele. Ndonta wali-du Ama Metjo, na-raka-du hidi Ama 

 Barewo, ede-ra sodi kai-na: e Ama Barewo-e, wati wara-na Ama Seho aka-n ede? 

 Ntjambe kai ba Ama Barewo: wara aka-n ede, na-mai raho horu-ku weki-na, nde 

 pala ba nahu wati disa-ku horu, mai ka-ra ndede-n ntjara waü ndai-na; maai ake 

 na-waü-ra lao raka Ama Kambeo. Ede-ra rai batu wali kai ba Ama Metjo. Ndonta 

 wali-du Ama Seho, na-rongga mpudu di Ama Kambeo: e Ama Kambeo-e, inga tópo 

 toi-pu nahu ake, ku-made-ra ngaha ba Ama Metjo, mai ka-ra ndede-n na-waü-ra 

 ipi hompa ade-ku marai lao di, lao raka-ku Ama Bedo, rai lao da, lao raka-ku Ama 

 Gedjo, rai lao do, lao raka-ku Ama Barewo wati wara makasi ade inga ro horu nahu 

 ake, maai ake ndonta-ra wara waü kasi ade-mu, kóne pöda mpowa wati, ku-raho 

 ntene-ku sa-waü-waü kasi ade-mu labo nahu. Ntjambe kai ba Ama Kambeo: ai 

 Ama Seho-e, köne-pu Ama Bedo ro Ama Gedjo ro Ama Barewo manae ro madèse, 

 mapatu ndai bae-na ba Ama Metjo, wati disa-na horu, ai-na-ti mpara nggahi wali 

 bune santika nahu matoi ake neè mawaü-na ao Ama Metjo ede; nde pala mu-waü-ra 

 mai wii weki labo nahu, nahu-ra neè mainga-mu kai masawaü-waü, mai kidi kamidi-pu 

 weki-m di kompe talaga ake! Ede-ra batu kai-na ba Ama Seho, kidi-na di kontu 

 Ama Kambeo di kompe talaga Makento mpara ba ede, na-èda-du tantoru kalubu 

 rai kai ba Ama Metjo, wati-pu sabune rai-na, na-raka-ra di kompe Ama Kambeo. 

 Ede-ra nggahi kai ba Ama Seho : e Ama Kambeo-e, nggahi kantiri-ntiri-pu labo nahu, 

 nggara wati sara waü-mu horu nahu, ku-lowa kumpidi rai peso waü weki-ku. 

 Ntjambe kai ba Ama Kambeo: he kapu-kapu romo-pu sanuru-mu ede, midi romo di 

 kontu nahu ake! Makento mpara ba ede, ede-ra mai raka kai-na ba Ama Metjo 

 mandinga labo nggahi-na : e Ama Kambeo-e, tjöo tja-ara-pu Ama Seho ede, neè-ku 

 ngaha weya ade-na, mai ka-ra ndede-na na-waü-du tjumpu ra-sake-na labo nahu 

 mandinga-ndinga wali ku-waü-ra ipi hompa-ku malao ngupa rero siya, maai ake 

 hori tj a-ara ndake-pu, ku-ngaha sipa-sipa weya-ku sarumbu-na! Ntjambe kai ba 

 Ama Kambeo : he Ama Metjo, ai-na neè-mu mbóto nggahi ro rawi ara nahu ake, 

 mai ka-ra ndede-n na-lai-ra djama maulu labo djama ake, di maulu-ulu-na mbeè ndai 

 ngaha ba matja, djama ai ake na-waü-du wari ba Allah ta'ala, matja ndai ngaha 

 ba mbeè; nde pala wati sara imbi-mu, mai tiyo tja-pu di ade talaga ake iwa nggómi 

 dóho waü-ra ngaha ba nami! Ringa kai ba Ama Metjo nggahi Ama Kambeo, ede-ra 

 lao tiyo kai-na di ade talaga ede. Ntika na-èda mpudu ninu ndai-na Ama Metjo di 

 ade talaga ede, katjai ba Ama Metjo iwa ndai póda-na ra-waü-ra ngaha ba Ama 

 Kambeo. Ede-ra nggahi kai ba Ama Metjo »wodja-r samba-n, mandompa mandoro-na" 

 labo rai-na kapöda-pöda-na ade-na ba supu dahu-na ngaha ba mbeè. Waü-ra pila-pila 

 mbuwa kombi sera raa-sapa-na, ede mpara èda-na sa-buwa fuu hadju manae ro 

 malenggo, nde pala fuu badju ede mbóto bóte èse elo-na, ndadi Ama Metjo, na-sanawa-ra 

 kalalo kai-na hompa-na. Masabune-bune ntoi sanawa-na ede, saraka wati-du lowa-na 

 londo ngupa ngaha böte èse elo hadju aka-n de ba supu dahu-na labo Ama Metjo. 



